Quan va néixer Sílvia Caballol?
Sílvia Caballol Clemente (Súria, 1983) és una psicòloga clínica i novel·lista catalana.
Nascuda a Súria (Bages) el 1983, va estudiar psicologia a la Universitat Autònoma de Barcelona. Va viure a Barcelona fins que es va traslladar al Marroc amb el seu marit, de religió musulmana, amb qui va tenir dos fills. Els anys 2016 i 2017 va publicar dues novel·les eròtiques, on toca fins i tot el tema del satanisme, que coneix pels seus estudis, ja que ha fet cursos sobre sexologia, tècniques antiestrès, ioga i religió catòlica i islàmica, entre altres. Després de divorciar-se, Caballol va fixar la seva residència a Súria, i després a Manresa, i es va posar a buscar feina. Sembla que la seva mare, a través d'un mossèn conegut, la va posar en contacte amb el Bisbat de Solsona, on la van contractar. D'aquesta manera hauria conegut el bisbe Xavier Novell, amb qui va iniciar una relació sentimental en secret. L'estiu de 2021, Caballol va ser objecte de notícia i va aparèixer als mitjans per aquesta relació que havia motivat la renúncia de Novell al seu càrrec "per motius personals". La relació entre Novell i Caballol es va conèixer a travès del lloc web Religión Digital, primer mitjà a publicar la notícia. També des de Religión Digital es parlava d'eventuals problemes amb el col·legi de psicòlegs per la relació afectiva entre professional i pacient, si bé aquest és un aspecte que no pareix en el seu codi deontològic.
El setembre de 2021 es va conèixer que Caballol i Novell s'havien assentat en un apartament a la capital de la comarca del Bages. La parella es va casar el vespre del 22 de novembre al jutjat de pau de Súria.
Caballol ha publicat dues novel·les a l'editorial Altera.
El 1983.